b'\n_START_ARTICLE_\nLaudanumi\n_START_SECTION_\nValmistus\n_START_PARAGRAPH_\nLaudanumia valmistetaan laittamalla oopiumia samaan sammioon v\xc3\xa4kev\xc3\xa4n etanolin kanssa. Alkoholipitoisuuden tulisi olla yli 60 prosenttia. Uutos valmistuu noin vuorokaudessa. Alkoholi on eritt\xc3\xa4in tehokas liuotin, joten valmiissa laudanumissa on l\xc3\xa4hes 10 prosenttia oopiumia.\n_START_SECTION_\nK\xc3\xa4ytt\xc3\xb6\n_START_PARAGRAPH_\nLaudanumia k\xc3\xa4ytettiin alun perin kipul\xc3\xa4\xc3\xa4kkeen\xc3\xa4 ja nukutusaineena. K\xc3\xa4ytt\xc3\xb6 p\xc3\xa4ihteen\xc3\xa4 kuitenkin syrj\xc3\xa4ytti nopeasti l\xc3\xa4\xc3\xa4ketieteellisen k\xc3\xa4yt\xc3\xb6n. Nykyisin laudanumi on l\xc3\xa4hes kadonnut p\xc3\xa4ihteiden joukosta. L\xc3\xa4\xc3\xa4ketieteess\xc3\xa4 laudanumia k\xc3\xa4ytet\xc3\xa4\xc3\xa4n yh\xc3\xa4, mutta hyvin harvoin._NEWLINE_Laudanumia k\xc3\xa4ytet\xc3\xa4\xc3\xa4n oraalisesti.\n_START_SECTION_\nVaikutukset\n_START_PARAGRAPH_\nSek\xc3\xa4 oopiumi ett\xc3\xa4 alkoholi ovat keskushermostoa lamaannuttavia aineita. Yhteisvaikutus on eritt\xc3\xa4in voimakas. K\xc3\xa4ytt\xc3\xa4j\xc3\xa4 lamaantuu yleens\xc3\xa4 fyysisesti t\xc3\xa4ysin ja kokee voimakkaan euforian tunteen. Vaikutus kest\xc3\xa4\xc3\xa4 useita tunteja heiketen v\xc3\xa4hitellen.\n_START_SECTION_\nK\xc3\xa4yt\xc3\xb6n haitat\n_START_PARAGRAPH_\nLaudanumin k\xc3\xa4ytt\xc3\xb6 aiheuttaa sek\xc3\xa4 psyykkist\xc3\xa4 ett\xc3\xa4 fyysist\xc3\xa4 riippuvuutta. Lis\xc3\xa4ksi sekoitus on itsess\xc3\xa4\xc3\xa4n vaarallinen, sill\xc3\xa4 alkoholin ja rauhoittavan aineen yhteisvaikutus voi aiheuttaa hengityspys\xc3\xa4hdyksen. Pitk\xc3\xa4\xc3\xa4n jatkuneen k\xc3\xa4yt\xc3\xb6n haitat ovat samat kuin pitk\xc3\xa4aikaisessa oopiumin ja alkoholin k\xc3\xa4yt\xc3\xb6ss\xc3\xa4.'